Document ID: /roh_data/filtered/fineweb-2-filterrobots_roh.jsonl.gz/57875

La radunanza communala da Trin ha reelegì Maurus Caflisch sco president communal. El n'ha gì nagin cuntracandidat. Er auters posts èn vegnì occupà cun il persunal da la davosa legislatura. Vicepresidenta per la proxima legislatura è Silvia Capatt che maina il departament per furmaziun, cultura e temp liber.
Tgi è nov en suprastanza ed administraziun
Luis Casty ha chalà da manar il departament da bajegiar e traffic pervia da la limitaziun da temp d'uffizi. Marco Capatt surpiglia en questa funcziun. Sco commember da la suprastanza è el era nov part da la cumissiun da bajegiar.
En il cussegl da scola è da nov Sabrina Bundi Maissen e Marc Adam. En la cumissiun da bajegiar sesa plinavant Michael Jehli. Tar la cumissiun da natiralisaziun è in post vacant. Quel stat puspè a disposiziun tar la proxima radunanza communala.